L 327/10
BG
Официален вестник на Европейския съюз
21.12.2022 г.
(57)
Освобождаването от задължението за уведомяване за помощ за неблагоприятни условия във връзка с „Натура 2000“ в селскостопанския сектор, помощ за ангажименти в областта на агроекологията и климата и помощ за биологично земеделие следва да се прилага само за предприятия, извършващи дейност в сектора на първичното селскостопанско производство.
(58)
Проектите, финансирани по линия на Европейското партньорство за иновации за селскостопанска производи­ телност и устойчивост (ЕПИ), водят до иновация в сектора на селското стопанство и в селските райони.
Държавната помощ, предоставена на предприятия, които участват в проекти на оперативните групи в рамките на ЕПИ, попадащи в обхвата на член 127 от Регламент (ЕС) 2021/2115, оказва малко въздействие върху конку­ ренцията, по-специално с оглед на положителната роля, която помощта играе за споделянето на знания, особено за местните и селскостопанските общности, както и с оглед на колективния характер на помощта и нейния срав­ нително малък мащаб.
Тези проекти са интегрирани.
Обикновено те включват много участници и много сектори, което може да доведе до известни затруднения при класифицирането им съгласно правилата за държавните помощи.
Предвид местния характер на отделните проекти на оперативните групи в рамките на ЕПИ, подбрани въз основа на многогодишна стратегия за местно развитие, определена и прилагана посредством публично-частно партньорство, както и тяхната ориентация към интересите на общността, социалните, екологичните и клима­ тичните условия, в настоящия регламент следва да се обърне внимание на някои затруднения, с които се сблъскват проектите на оперативните групи в рамките на ЕПИ, за да се улесни привеждането им в съответствие с правилата за държавна помощ.
(59)
Предвид ограничения ефект, който помощите в малък размер, предоставяни на предприятията , възползващи се пряко или непряко от проекти на оперативните групи в рамките на ЕПИ, оказват върху търговията и конкурен­ цията, следва да бъдат предвидени опростени правила за случаите, в които общият размер на помощта за проект не надхвърля определен таван.
(60)
Комисията е прилагала членове 107 и 108 от Договора по отношение на предприятията , извършващи дейност в сектора на горското стопанство, в много решения, по-специално в контекста на прилагането на Насоките от 2014 г.
През периода 2014—2020 г. в съответствие със същите насоки Комисията е одобрила повече от 200 схеми за помощ в полза на сектора на горското стопанство.
Според опита на Комисията мерките за помощ в сектора на горското стопанство не са породили някакво значимо нарушаване на конкуренцията на вътрешния пазар поради съществуването на ясни критерии за съвместимост.
С оглед на този опит и от съображения за опростяване и процесуална икономия следва съответно да бъде възможно мерките за помощ в полза на сектора на горското стопанство да бъдат освободени от задължението за уведомяване, независимо дали са съфинансирани от ЕЗФРСР.
Следователно е целесъобразно Комисията да използва правомощията, които са ѝ предоставени с Регламент (ЕС) 2015/1588, по отношение на помощ за залесяване и създаване на гористи местности; помощ за агро-лесовъдни системи; помощ за предотвратяване и възстановяване на щети по горите от горски пожари, природни бедствия, неблагоприятни климатични събития, които могат да бъдат приравнени на природни бедствия, други неблаго­ приятни климатични събития, вредители по растенията и катастрофични събития; помощ за инвестиции за подобряване на устойчивостта и екологичната стойност на горските екосистеми; помощ за специфични за района неблагоприятни аспекти, произтичащи от някои задължителни изисквания, определени в член 3 от Директива 92/43/ЕИО на Съвета и член 3 от Директива 2009/147/ЕО на Европейския парламент и на Съвета (15); помощ за услуги в областта на горското стопанство, екологията и климата и за опазване на горите; помощ за инвестиции в инфраструктура , свързана с развитието, модернизирането или адаптирането на сектора на горското стопанство; помощ за инвестиции в лесовъдни технологии и в преработката, в мобилизирането и в търговията с горски продукти; помощ за съхранение на генетичните ресурси в горското стопанство, помощ за започване на дейност за групи производители и организации на производители в сектора на горското стопанство, помощ за комасация на горска земя и помощ за сътрудничество в сектора на горското стопанство.
(61)
За да стимулира груповите инициативи в сектора на горското стопанство, Комисията приложи членове 107 и 108 от Договора в полза на помощта за започване на дейност за групи производители и организации на производители в сектора на горското стопанство.
През периода 2014—2020 г. Комисията одобри такава помощ в пет случая.
В селскостопанския сектор този вид помощ вече е била освободена от задължението за уведомяване по силата на Регламент (ЕС) No 702/2014.
Следователно е уместно помощта за започване на дейност за групи производители и организации на производители в сектора на горското стопанство да бъде освободена от задължението за уведо­ мяване за държавна помощ.
(62)
Икономическата диверсификация и създаването на нови стопански дейности, включително дейности в областта на кръговата биоикономика, са от съществено значение за развитието и конкурентоспособността на селските райони и за МСП, които са гръбнакът на икономиката в селските райони на ЕС.
Регламент (ЕС) 2021/2115 предвижда мерки за подпомагане на развитието на неселскостопанска дейност в селските райони, насочени към насърчаване на заетостта, разкриването на качествени работни места в селските райони, запазването на вече съществуващите работни места, намаляване на сезонните колебания в заетостта, развитие на неселскостопанските сектори извън селското стопанство и хранително-вкусовата промишленост , като същевременно се насърчават бизнес интеграцията и местните междуотраслови връзки.
(15) Директива 2009/147/ЕО на Европейския парламент и на Съвета от 30 ноември 2009 г. относно опазването на дивите птици (ОВ L 20, 26.1.2010 г., стр. 7).